Historia del Union Europee

Le Union Europee es un entitate geopolitic que coperi un grande portion del continente europee. Le UE se funda sur numerose tractatos e ha passate expansiones e secessiones que lo ha portate de 6 statos membro a 27, le majoritate del statos europee.

 Antecedentes 

Post le fin del Secunde Guerra Mundial, Europa trovava se in devastation. Germania era destruite, in terminos de perditas de vitas human e perditas material. Ben que Francia e Anglaterra resultava officialmente vincitores frente a Germania in le conflicto, ambe paises suffreva importante perditas (ben que minor que las de Germania) que affectava gravemente a lor economias e su prestigio a nivello international. Le declaration de guerra de Francia e Regno Unite a Germania era in septembre 1939. Un vice finite le conflicto in Europa de 8 de maio 1945, le regime german era responsabilisate pro le initio del guerra, jam que su politica expansioniste le habeva portate a occupar e in alicun casos annexar territorios de altere paises del continente. Germania, que perdeva un parte considerabile de su territorio antea al guerra, era occupate pro le armeas estranie que divideva su superficie territorial in quatro partes.


In le annos sequente, le resentimentos e le diffidentia inter le nationes europee obstrueva le reconciliation. In iste contexto le ministro francese de affaires externe Robert Schuman defendeva decididamente le creation de Germania Occidental, resultante del union del tres zonas de occupation controlate per le democratias occidental, lassante le zona occupate per le Union Sovietic. Schuman, de origine german-luxemburgese, habeva habite le tres nationalitates (francese, german e luxemburgese) durante differente momentos de su vita. Iste facto le faceva comprender le complexitate del conflicto europee e disveloppar tosto un interesse pro le unification europee.

Le 9 de maio 1950, cinque annos post del rendition del regime nazi, Schuman lanceava un appello a Germania Occidental e al paises europee que lo desirea pro que submitteva sub un unic autoritate commun le administration de lor respective productiones de aciero e carbon. Iste discurso, cognoscite como Declaration Schuman, era benvenite de maniera differente dentro del governamentos europee e marcava le initio del construction europee, al esser le prime proposition official concrete de integration in Europa. Le facto consisteva in submitter le duo productiones indispensabile del industria armamentistic a un unic autoritate, le paises que participava in iste organisation trovarea un grande difficultate in le caso de voler initiar un guerra inter illos.

Le declaration marcava le initio del integration del statos europee como un movimento de contraposition al anterior tendentia nationalista e al rivalitates que occasionava inter le statos de Europa. Iste nove realitate era propitiate pro le fin del traditional hegemonia europee in le mundo post le Secunde Guerra Mundial, que conscientiava al europeos de su proprie debilitate ante le surgimento de duo nove superpotentias: Statos Unite e le URSS, que habeva un poter superior al del heterogenee gruppo de statos europee. De plus, le consequentias del conflicto favoriva le desiro inter le citatanos de crear un continente plus libere e juste in le que le relationes inter le paises se disveloppava de forma pacific pro evitar pro tote le medios un nove confrontamento inter le statos europee.

Le Communitates Europee 

Le proposition de Robert Schuman era recipite de forma enthusiastic per le cancellero del Republica Federal de Germania Konrad Adeanauer. In le primavera de 1951, se firma in Paris le Tractato que institutionalisa le Communitate Europee de Carbon e Aciero concretante le proposition de Schuman. Germania, Francia, Italia, Paises Basse, Belgica e Luxemburgo (cognoscite como "le sex"), compli un comprehension que favora le intercambio de materias prima necessari in le siderurgia, accelerante de iste maniera le dynamica economic, con le scopo de dotar Europa de un capacitate de production autonome. Iste tractato fundator cercava approximar vincitores e deroutates europee a un Europa que poteva prener su destino in su manos, independente de entitates externe. Le tractato expirava in 2002, malgrado que su function remane obsolete post le fusion del organos executive e legislative in le Communitate Europee, que acquireva personalitate juridic, e anque gratias al Acta Unic Europee de 1986.

In maio 1952, jam in plen Guerra Frigide firmava se in Paris un tractato que establiva le Communitate Europee de Defensa (CED),  que permitteva le armamento de Germania Occidental in le marco de un armea europee. Cinque membro del CECA ratificava le tractato, ma in augusto de 1954, le parlamentarios francese lo rejectava, como consequentia del opposition conjuncte del gaullistas e communistas. Il es assi que le antique Tractato de Brussel de 1948 es modificate pro crear le Union Europee Occidental (UEO) que essera tal usque le entrata in vigor del Tractato de Amsterdam in 1999, le unic organisation europee incargate del defensa e le securitate. Ben que reinfortiava le antique tractato, le UEO sole era un entitate symbolic sin poter ni cooperation real ante le OTAN. Su rolo principal era ligate al disveloppamento de fortias nuclear, assecurante le defensa del paises europee ante un hypothetic attacco. 

Un impulso de importantia major arriva in 1957 con le signatura del Tractatos de Roma.Le sex decide avantiar in le cooperation in le dominios economic, politic e social. Le scopo plantate era attinger un "mercato commun" que permitteva le libere circulation de personas, mercantias e capitales. Le Communitate Economic Europee (CEE) es le entitate, de typo supranational, dotate de un capacitate autonome de financiation institutionalisate per iste tractato. Iste documento formava un tertie communitate de duration indefinite, le Euroatom.

 Le Union del Tres Pilares 
In 1965 se signa un tractato que fusiona le executivos del tres communitates europee (quando illos jam habeva institutiones commun in materia de justitia) per le creation del Commission Europee (CE) e le Consilio del Union Europee (organo que non debe confunder se con le Consilio Europee, que es le institutionalisation del summitate de Chefes de Stato e de Governamento de paises membros que comenciava a disveloppar se a finales del decade del 60).


Le ACta Unic Europee signate in februario 1986 entra in application in julio 1987. ISta habeva como mission redynamisar le construction europee, fixar le consolidation de mercato interne in 1993 e permitter le libere circulation equalmente de capitales e servicios. Per iste tractato, le competentias communitari es ampliate al dominios del investigation e le disveloppamento technologic, ambiente e politic social. Le Acta Unic considera anque le existentia del Consilio Europee, que reuni al chefes de stato e de governamento e impulsa un initiative commun in materia de politica externe. (le Cooperation Politic Europee) assi como un cooperation in materia de securitate.

Le Tractato de Maastricht signate in februario 1992, entrava in vigor in 1993.  Sub iste accordo, le Union Europee continua le mercato commun e le CEE, transformate in Communitate Europee, marca un nove phase in le processo de union. Le tractato crea le derecto de citatano europee e permitte circular e resider liberemente in le paises del communitate, assi como le derecto de votar e esser seligite in un stato de residentia pro le electiones europee o municipal. Decide se le creation de un moneta unic europee, le Euro, que entrarea in circulation in 2002 sub le controlo del Banca Central Europee.

 Le Union del seculo 21: de Amsterdam a Lisbona 

In 1999 entrava in vigor le Tractato de Amsterdam. Iste tractato, colligeva le principios de libertate, democratia e respecto al derectos human, e includeva explicitemente le principio de disveloppamento sustenibile. Duo annos post signava se le Tractato de Nice, que entrarea in vigor in 2003. Interim, le anno 2002, extingueva se le CECA post finir su periodo de validitate (que era 50 annos), e su ambito de actuation remaneva includite in le del Communitate Europee.

Le 1 de maio 2004 occurreva le major ampliation del Union Europee, con le entrata de 10 nove membros (Estonia, Lettonia, Lituania, Polonia, Republica Chec, Hungaria, Slovachia, Slovenia, Malta e Cypro). Con posterioritate, in le 1 de januario 2007, incorporava se duo nove paises: Romania e Bulgaria, 

Plus tarde, le 29 de octobre 2004 signava se in Roma le Tractato constitutional. 

Le ratification del tractato era initiate per le approbation del Parlamento, mais alicun statos convocava referendum in 2005. Le prime era le celebrate in Espania, ubi le documento era approbate con le  76,73% de appoio. Nonobstante, le ratification attingeva un obstaculo importante quando le votantes de Francia e del Paises Basse rejectava le documento. Iste ratification in grande mensura deteneva se, con sole un pauc statos essayante de approbar lo ancora. Luxemburgo sequeva con su voto e approbava le constitution in un 57%. Isto non cambiava le cosas, nonobstante, e le dirigentes anunciava que entrava in un "periodo de reflexion" super le rejection.

250px|thumb|left|Museo de Historia German, revestite pro le celebration del declaration de Berlin.

In 2007 le lideres europee poneva fin formalmente a iste "periodo de reflexion" con le signatura del Declaration de Berlin le 25 de marzo 2007 (in le 50º anniversario del signatura del Tractatos de Roma). Le declaration teniva como scopo donar un nove impulso al recerca de un nove accordo institutional ante de realisar le electiones europee de 2009. Jam in le anno 2007, le Consilio Europee accordava que le Constitution habeva fracassate, malgrado que le majoritate del propositiones que includeva le texto includeva se posteriormente in le reforma del tractatos del Union, in contraposition al constitution, que vadeva a reimplaciar tote le tractatos anterior. De iste modo, le 13 de decembre 2007, signava se le cognoscite como Tractato de Lisbona.

Iste tractato habeva como scopo meliorar le functionamento del Union Europee mediante le modification del Tractato de Maastricht e le Tractato constitutive del Union Europee (Tractato de Roma). Alicun del reformas plus importante que introduceva le Tractato de Lisbona era le reduction del possibilitates de stagnamento in le toma de decissiones del Consilio del Union Europee mediante le voto per majoritate qualificate, un Parlamento Europee con plus importantia mediante le extension del procedura de decision conjuncte con le Consilio del UE, le elimination del tres pilares del Union Europee (jam obsolete in ille epocha) e le creation del figuras de Presidente del Consilio Europee e Alte Representante del Union pro Affaires Exterior e Politica de Securitate pro dotar de un major coherentia e continuitate al politicas del UE.  Le Tractato de Lisbona, que entrava in vigor le 1 de decembre 2009 anque faceva que le Carta del Derectos Fundamental del Union Europee era juridicamente vinculante pro e statos membro.

Assi, post plus de medie seculo ab le Declaration Schuman, le UE affronta defias como le application del Tractato de Lisbona, le controverse processo de adhesion de Turchoa, le ampliation in le Balkanes o le adhesion de Islanda post vider se gravemente affectate per le crisis economic de 2008-2009.

 Chronologia 
 1950, 9 de maio:  Le Declaration de Schuman, le origine de CECA, esse declarate per Robert Schuman. Iste die jam esse feriate como le Die de Europa
 1951, 18 de april:  Le Tractato de Paris, per le qual se constitue CECA, esse signate per sex statos: Belgica, Francia, Germania, Italia, Luxemburg e Nederland.
 1957, 25 de martio:  Le duo Tractatos de Roma esse signate per le sex Statos. On (le Tractato Euratom crea le Communitate Europee de Energia Atomic (Euratom); le altere crea le Communitate Economic Europee.
 1958, 1 de januario:  Le tractatos de Roma gania fortia legal.
 1973, 1 de januario:  Le incorporation de Danmark, Irlanda e le Regno Unite al communitates europee.
 1981, 1 de januario:  Le incorporation de Grecia.
 1986, 1 de januario:  Le le incorporation de Espania e Portugal.
 1995, 1 de januario:  Le incorporation de Austria, Finlandia e Svedia.
 1992, 7 de februario:  Le Tractato de Maastricht esse signate, que formalmente establi le Union Europee.
 1999, 2 de octobre:  Le Tractato de Amsterdam esse signate, que uni e simplifica un tractatos previe.
 2000, 7 de decembre:  Le declaration del Charta del Derectos Fundamental del Union Europee.  Le septe titulos se tracta de (1) dignitate, incluse del derecto de viver e le injunction contra un pena mortal; (2) libertate, como le derectos de intimitate, pensata, education, e labor; (3) equalitate, incluse del derectos de infantes e seniores; (4) labor, como protection contra discarga injuste e accesso al ressources de sanitate; (5) citatania, incluse le derecto de votar, leger documentos del Union Europee, e mover se inter le union europee; (6) justitia, incluse del presumption de innocentia e protection contra jeopardia duple; e (7) le implementation del charta.
 2001, 26 de februario:  Le Tractato de Nice.
 2002, 1 de januario:  Le euro formalmente reimplacia le monetas national de su membros.
 2004:  Le incorporation de 10 paises : Polonia, Republica Chec, Slovachia, Estonia, Lettonia, Lituania, Slovenia, Hungaria, Malta, e Cypro.
 2007:  Le incorporation de Bulgaria e Romania.
 2009:  Le Tractato de Lisbona.  Le Tres Pilares del Union Europee esseva reimplaciate per un identitate legal singule.  Le Charta del Derectos Fundamental esseva date fortia legal.  Etiam, le tractato require un majoritate duple in que le majoritate del statos e del population representate per le statos in plure areas critic.
 2013, 1 de julio: Le incorporation de Croatia.

 Referentias 

Categoria:Union Europee
Categoria:Identitate europee